google/wiki40b huggingface dataset:
Cesária Évora

Liv og virke

Évora vokste opp i en fattig familie og vokste opp i et barnehjem etter at faren døde da hun var sju år. Hennes onkel var en kjent mornakomponist. Hun sang på språket kriolu, det lokale kreolspråk med blanding av portugisisk og vestafrikanske dialekter.
Hun sang særlig i musikksjangeren morna. Évora ble også kjent som «barfotdivaen», da hun pleide å opptre barføtt – et tegn på solidaritet med fattige kvinner. Hun var også kjent som kjederøyker og for å drikke whiskey, konjakk og rom. På scenen tok hun ofte en røyk og en drink mens bandet spilte en instrumental. Hun ignorerte gjerne røykeforbudet i konsertsalen. The New York Times beskrev stemmen som «husky, dignified, unhurried contralto». Hun fremførte også sanger i de muntrere stilene coladeira og funaná fra Kapp Verde, senere i karrieren utvidet hun også repertoaret med innslag av arabisk, kubansk og brasiliansk musikk. Hun opptrådte med et band bestående av gitar, cavaquinho, piano, fiolin, saksofon og perkusjon.   
Évora begynte å opptre på havnekneiper som tenåring. I Europa ble konsertopptak utgitt på plate på 1960-tallet. På 1970-tallet ga hun opp sangkarrieren fordi den ikke var mulig å leve av. I 1985 ble hun oppmuntret til å prøve lykken i Lisboa, der overtalte José da Silva, franskmann av kappverdisk opphav, henne til å reise til Paris. I Paris spilte hun inn «La Diva aux Pieds Nus» (Den barføtte diva, Paris, 1988). På 1980-tallet dukket hun opp igjen blant annet med platen «La Diva aux Pieds Nus» (Den barføtte diva, Paris, 1988) og nådde et bredere publikum med «Mar Azúl» (1991). På 1990-tallet ble hun en stjerne med salg av plater og utsolgte opptredener på store scener i Paris og Lisboa.  Miss Perfumado solgte 300.000 kopier i Frankrike.
Évora vant i 2003 Grammy Award i kategorien World Music for albumet Voz D'Amor. I 2009 ble hun utnevnt til ridder av den franske Æreslegionen.
Regjeringen på Kapp Verde erklærte to dager landesorg da hun døde. Den franske regjeringen utnevnte henne til chevalier av Ordre des Arts et des Lettres. 
Hun samarbeidet blant annet med Salif Keita, Bonnie Raitt (amerikansk bluessanger) og Caetano Veloso. Hun påvirket yngre sangere som Mayra Andrade, Fantcha (Francelina Durão Almeida) og Sara Tavares. Évora hadde en dyp stemme med preg av kontraalt og hun sang rolig og verdig. Hennes stemme og sangstil blir sammenlignet med Billie Holliday.
Linda og Terry Jamison

Spådommer

Tvillingene har kommet med en rekke spådommer om konkrete hendelser som ikke har inntruffet, deriblant at Saddam Hussein skulle bli drept av amerikanske tropper i 2004 og at Pave Johannes Paul II ville dø i juni 2004.
Tieto

Norge

Tieto Norway har omtrent 500 ansatte fordelt på 9 kontorer med hovedkontor på Skøyen i Oslo. Tieto Norway har hovedfokus innenfor finansielle tjenester, energi og telecom.
I 2019 ble det kunngjort at Tieto skal fusjonere med Evry til TietoEvry.
Hypochthonellidae

Utseende

Hypochthonella caeca er hvit på farge og har reduserte vinger og øyne.

Levevis

Hypochthonella caeca lever underjordisk, i det minste på nymfestadiet. Ellers synes lite å være kjent om biologien.
FARICE-1

FARICE-1 er en sjøkabel som siden 2004 har forbundet datatrafikk og telekommunikasjon fra Island og Færøyene med Skottland.
Timematidae

Utseende

Middelsstore (12-25 mm), avlange, vingeløse insekter, hunnen større enn hannen, gjerne grønne eller rosa på farge. Kroppen er jevnbred og noe flat. Hodet er ikke klart skilt fra resten av kroppen. Antennene er trådformede, nokså kraftige og rundt halvparten så lange som kroppen. Fasettøynene er små og utstående. Beina er korte og kraftige, føttene tre-leddete. Bakkroppen ender i et par bakkroppsvedheng (cerci) som er kraftige, korte og rette hos hunnen, krumme og klypelignende hos hannen.

Levevis

Disse insektene er godt kamuflert, men kamuflasjen er ikke like ekstrem som hos mange andre spøkelsesinsekter. De er planteetere som lever på ulike busker og trær, særlig eiker (Quercus spp.). I motsetning til de fleste andre spøkelsesinsekter kan de løpe raskt og hoppe, og også beskytte seg ved å skille ut et illeluktende stoff. Hannen sitter ofte på ryggen til hunnen, selv om de ikke parrer seg (makevokting).
Vandrende blad har ufullstendig forvandling, overgang fra nyklekt larve (nymfe) til det voksne kjønnsmodne insektet går gradvis gjennom flere hudskift (nymfestadier). Eggene slippes rett på bakken og overvintrer før de klekkes neste vår. Av de 21 beskrevne artene er minst fem parthenogentiske, og formerer seg ukjønnet.

Utbredelse

Timematidae finnes bare i Nord-Amerika, langs vestkysten fra California til Britisk Columbia. Østover går de til Nevada.
Den nordlige halvkule

Den nordlige halvkule er den delen av jordens overflate som er nord for ekvator.
Den omfatter hele Nord-Amerika, Europa og Asia, to tredjedeler av Afrika og ca. en tiendedel av Sør-Amerika.
På grunn av jordens aksehelning inntreffer vinteren rundt vintersolverv i desember til vårjevndøgn i mars og sommeren fra sommersolverv i juni til høstjevndøgn i september.

Demografi

90% av jordens befolkning bor på den nordlige halvkule.
Free National Movement

Free National Movement (FNM) er et konservativt politisk parti på Bahamas. Det har vært landets regjeringsparti.
FNM ble dannet i 1971, ved en sammenslåing av United Bahamian Party, et av de viktigste partiene på Bahamas, og utbrytergruppe med åtte representanter fra det Progressive Liberal Party.
Hubert Ingraham ble leder av partiet i 1990. I parlamentsvalget i 1992 vant FNM en klar seier over hovedrivalen PLP, og vant 32 av de 49 setene. FNM-regjeringen privatiserte de regjeringseide hotellene, som hadde forfalt etter at de var blitt overtatt av det offentlige. Private radiostasjoner ble tillatt, og dermed var regjeringens kringkastingsmonopol opphevet. I valget i 1997 ble FNM-regjeringen gjenvalgt med hele 35 av 40 plasser i nasjonalforsamlingen. Partiet tapte imidlertid valget i 2002, men kom tilbake til makten i 2007. FNM, ledet av Hubert Ingraham, fikk 49,86 % av stemmene i valget i 2007, mens Progressive Liberal Party fikk 47,02 %. Partiet fikk 23 av 41 seter i parlamentet og Ingraham ble Bahamas' statsminister. Han satt til 2012, da partiet led nederlag i valget for Progressive Liberal Party. Ingraham gikk da av som statsminister.
Ante Ćorić

Landslaget

Han ble tatt ut i Kroatias EM-tropp til EM i Frankrike 2016.
Bothrorrhina rolandi

Utseende

En middelsstor, kraftig, blank, mørk gullbasse.

Utbredelse

Arten er utbredt på Madagaskar.
Sommerdagan

Sommerdagan i Meløy er en årlig kulturfestival som går av stabelen i Meløy kommune i Nordland. Festivalen ble arrangert første gang i 1997, og har siden vært en årlig begivenhet i kommunen. Festivalen arrangeres i månedsskiftet juli/august.
Blant artistene som har deltatt på festivalen finner vi Pink Division, Madrugada, Bjørn Eidsvåg, DDE, Tre Små Kinesere og Under the kilt.
Arrangementene under festivalen er spredt rundt om i hele kommunen. Blant annet holdes de store konsertene i Ørneshallen og på Furøy camping.
I tillegg til konserter arrangeres det også en rekke kurs og andre aktiviteter.
Pardaleodes

Utseende

Middelsstore (vingespenn 30-35 millimeter), bredvingede smygere. Vingene er mønstret i brunt og oransje.

Utbredelse

Slekten er utbredt i Afrika.
Fagforeningenes Idrettsforening av 1926

Historie

Klubben ble stiftet av Thorvald Olsen som en reaksjon på at Fagforeningenes Idrettsforening (i dag Sportsklubben av 1909) meldte seg ut av Arbeidernes Idrettsforbund. Fagforeningenes Idrettsforening hadde i 1924 vært sentrale i stiftelsen av arbeideridrettsforbundet, men meldte seg to år senere inn igjen i det borgerlige Landsforbundet for Idrett. Dette førte til splittelse i klubben, og Fagforeningenes Idrettsforening av 1926 ble grunnlagt, med AIF-medlemskap som forutsetning.
Fagen 26 var blant de dominerende idrettslagene i AIF og hadde flere dyktige administratorer som medlemmer, deriblant Rolf Hofmo. Etter andre verdenskrig spilte ikke klubben en like framtredende rolle, men fikk fram flere norgesmestere i boksing og bryting. Klubben gikk i oppløsning på 1990-tallet.

Meritter

Bokserne i Fagen 26 tok totalt 22 AIF-mesterskap. Klubben hadde fem mann med på bokselaget som i 1934 oppnådde uavgjort 4-4 i landskamp mot Sovjetunionen. Kaare Gundersen vant arbeiderolympiaden i 1937 og arbeider-VM i 1934. Etter krigen tok klubben tre norgesmesterskap, blant dem Kaare Gundersen som mottok kongepokalen i 1948.
Klubbens brytere tok 21 AIF-mesterskap, mellomvekteren Arthur Auve sto alene for ti titler. Etter krigen samlet klubben sju norgesmesterskap (inntil 1979) i gresk-romersk stil og fem i fristil. Frank Solberg vant kongepokalen i 1967.
Daniel Carlos Silva Anjos

Karriere

Han har spilt for Kawasaki Frontale, Grêmio Esportivo Inhumense, Estrela da Amadora og Pandurii Târgu Jiu.
Nedre Bakklandet

Nedre Bakklandet er både navnet på den delen av Bakklandet i Trondheim som er nedenfor Gamle Bybro, og på gaten som strekker seg fra gatekrysset mellom Gamle Bybro, Øvre Bakklandet og Brubakken til Innherredsveien. Nygata er en parallell veg som både starter og slutter i Nedre Bakklandet. Andre tilstøtende veier er Asykbakken og Verftstomta.
Evje kino

Evje kino var en kino i Evje kommune. Den ble etablert i 1922, etter at kommunen hadde fått tilskudd fra staten til kinodrift. 
Evje kinos storhetstid var i etterkrigstiden.
På 2000-tallet åpnet en ny kino i Evje, Evjemoen kino, inne på området etter den nedlagte militærleiren, Evjemoen.

Samlingspunkt

Kinoen ble også brukt til andre tilstelninger og var et velkjent samlingspunkt i bygda. Lokalet ble brukt til både dans og konserter.

Brann

I 2013 ble den nå nedlagte Evje kino påtent. Den gamle kinobygningen ble senere revet.

Arkivet

Arkivet etter Evje kommunale kino befinner seg på KUBEN i Arendal. Arkivet omfatter møtebøker, saksarkiv, regnskapsbøker, tegninger og diverse.
Rekursivt akronym

Rekursivt akronym er et akronym (initialord) hvor deler av akronymet viser til seg selv. På grunn av venstre rekursivitet vil ofte slike akronymer danne uendelige definisjoner.
Rekursive (selvrefererende) akronymer er ofte en humoristisk definisjon av et produkt eller en bedrift, og er i utstrakt bruk i miljøer for åpen kildekode.
Stortveblad

Utseende

Stortveblad er en ganske stor og grov plante, mye større enn sin nære slektning småtveblad. Den er allikevel ganske anonym på grunn av fargene den har. Den er nemlig grønn og gulgrønn, og derfor ikke alltid så lett å legge merke til på tross av størrelsen.
Stortveblad har to ovale, store blader ved basis av stengelen (det norske slektsnavnet tveblad betyr to blader). I toppen av en opptil 60 centimeter lang stengel sitter et aks med flere titalls gulgrønne blomster. Stortveblad kan opptre i store mengder der den vokser.

Forekomster i Norge

Stortveblad vokser for det meste på kalkrik grunn, enten i skog eller på myr. Den finnes over mye av landet helt nord til Porsanger, men siden den trenger kalk mangler den flere steder i Sør-Norge. Den vokser spredt, og er ikke veldig vanlig noen steder selv om den opptrer ganske hyppig spesielt på kalkområder i Nord-Norge. Stortveblad er ikke freda.
El Clásico

«El Clasico» i Spania er kampen(e) mellom de to rivaliserende fotballklubbene Real Madrid og FC Barcelona.
Rivaliseringen mellom de to klubbene er stor fordi Real Madrid og Barcelona er ansett som de to største lagene i spansk fotball, og kommer fra de to største byene i landet.
4. stridsvogndivisjon

4. stridsvogndivisjon (russisk full betegnelse 4-я гвардейская танковая Кантемировская ордена Ленина Краснознамённая дивизия имени Ю. В. Андропова, '4. garde Kantemir Røde Fane med Leninorden og betegnelse etter Ju. V. Andropov stridsvogndivisjon) er en divisjon underlagt 1. stridsvognarmé i Vestre militærdistrikt. Hovedkvarter og mesteparten av underavdelingene er forlagt til Naro-Fominsk
Østerøya

Østerøya er en halvøy i Sandefjord kommune. Den avgrenses i vest av Mefjorden og i øst av Tønsbergfjorden. Sjømerket Tønsberg tønne ligger ytterst på halvøya.
På sydspissen av halvøya ligger et turområde med bade- og fiskeplasser. Her ligger også et fredet område. Dette er en «svartor-sumpskog» som er en sjelden og artsrik biotop. Her finnes store mengder ramsløk, sverdlilje og orkideen vårmarihånd.

Historie

Østerøya og nabohalvøya Vesterøya var tidligere ekte øyer, slik at det på 800-tallet var mulig å seile innaskjærs mellom Sandefjord og Tønsbergfjorden. Øyene het da Yxney og Veløy. Østerøya var befestet under siste verdenskrig.

Annet

Spillefilmen Hodet over vannet, regissert av Nils Gaup, ble spilt inn på sydspissen av Østerøya.
Chvaletice kullkraftverk

Chvaletice kullkraftverk er et kullkraftverk i Tsjekkia. Det har en installert produksjonskapasitet på 800 MW, fordelt på 4 like store turbiner. Dette er et av landets større kraftverk målt etter effekt. Anlegget ble påbegynt omkring 1975 og stod ferdig i 1978. Brenselkilden er brunkull, lignitt. Operatør er det tsjekkiske energiselskapet CEZ as.
De totale CO2-utslippene i 2008 var ca. 3 362 500 tonn.
Kålrot

Klima

Kålrot setter små krav til klima og kan dyrkes over hele Norge. I de fleste områdene er veksttiden lang nok til at kålrot kan sås på friland og likevel gi god avling.
Tidligproduksjon av kålrot skjer med plantet kålrot i de klimatisk gunstigste områdene. Kålrot utnytter jord og gjødsel svært godt. En kombinasjon av kålrot til mat og fôr var tidligere vanlig i det konvensjonelle landbruket, og er fortsatt en aktuell kombinasjon i økologisk dyrking.

Navn

Kålrot omtales i en del litteratur som synonymt med kålrabi. I 1926 skrev professor Olav Moen i boka Kålrot: «Kålrabi er det fra gammelt mest kjendte navn på denne plante hos oss. Imidlertid har det stadig vært forvekslinger med en annen plante nemlig knutekål, som også er blitt kalt kålrabi, til dels «overjords kålrabi».» Bokmålsordboka forklarer kålrabi med kålrot og sier at ordet kålrabi kommer fra italiensk cavoli rapi («kålroer»).
Koreas herrelandslag i håndball

Håndball-VM 2019

I VM 2019 får laget bestå av 20 spillere, til forskjell fra de andre lagene som deltar med 16, under forutsetning at laget bestå av minst 4 spillere fra Nord-Korea.
Bjorli

Bjorli er et lite turiststed i Lesja kommune i Oppland fylke. Stedet ligger ved europavei 136. Bjorli ligger 574 meter over havet. På Bjorli er det flere hoteller og pensjonater, og stedet har turisttrafikk hele året. 
Om vinteren gir stabile snøforhold Bjorli en lang skisesong. Bjorli skisenter har 11 nedfarter og 6 heiser som strekker seg opp til 1250 meter over havet. For langrenn har Bjorli et løypenett på 81 kilometer med preparete løyper. Den mest poplære langrennsløypa er Bakkeløypa, en løype som er 3 kilometer lang med start like ved Bjorli Stasjon. 2 kilometer av løypa er lysløype, denne har adkomst fra veien mot Bjorli flyplass, og har anlegg for produksjon av kunstsnø.

Etymologi

Navnet har utgangspunkt i elva «Bøvra», som har sitt navn fra gno «bjørr» / «bifr» = bever, med betydning «lia ved beverelva».
Toppmøte

Historie

Historisk sett er toppmøter en nyskapelse fra ca. 1700-tallet. Det kan nevnes møter mellom regenter helt tilbake til antikken, men de var sporadiske, blant annet på grunn av den dårlige infrastruktur, noe som førte til at man måtte delegere forhandlinger om for eksempel militære allianser, fredsforhandlinger eller giftermål til sendemenn. Først i det 20. århundre ble toppmøter institusjonalisert som en del av diplomatiets virkemidler.
Etter hvert har også andre møter blitt kalt toppmøter, for eksempel Verdens økonomiske forum.
Veikkausliiga 2011

Veikkausiliga 2011 var den 81. sesongen i den finske eliteserien i fotball, Veikkausliiga. Ligaen består av tolv lag. Regjerende mester var HJK Helsinki, som også vant turneringen overlegent med 24 poengs forsprang ned til andreplassen, FC Inter Turku
Fylkesvei 1478

Fylkesvei 1478 går mellom Tvillingtjenn og riksgrensen ved Lembruvann i Aurskog-Høland kommune. Veien er 4,8 km lang. Den har blitt kalt 《Sukkerveien》 fordi man tradisjonalt brukt den f.eks. smugling av sukker. Det er ingen tollstasjon men det kan være midlertidige kontroller.
Frem til 2019 hadde veien betegnelsen Fylkesvei 241.
Sjokoladekopp

Sjokoladekopp er en kopp til å drikke varm sjokolade av. Det kan være vanskelig å skille mellom sjokoladekopper og kaffekopper, men sjokoladekopper er gjerne større og kan romme fra 0,2 til 0,5 liter. Sjokoladekopper er ofte laget i tykkere gods, helst porselen, og de kan ha lokk og gjerne en dypere skål enn kaffekopper. Det forekommer også sjokoladekopper med to hanker. Porsgrunds Porselænsfabrik har chocoladekopper i sin priskurant fra 1888.
Grunnkretser i Stord kommune

Grunnkretser i Stord kommune er delområder og grunnkretser som seksjonerer Stord kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Ōbaku

Ōbaku-shū (japansk: 黄檗宗) er en av tre skoler innenfor Zen i japansk buddhisme (de to andre er Sōtō og Ōbaku). Skolen ble etablert i 1661 av en liten gruppe mestere fra Ming-dynastiets Kina og deres japanske studenter ved Manpuku-ji i Uji, Kyoto.
Blant skolens særpreg er at den praktiserer Nembutsu, som ellers forbindes med det rene land.
Tribologi

Tribologi (fra gresk: tribein – «gni» og logi – «lære») er læren om læren om friksjon og om slitasje som følge av den.
Faget går hovedsakelig ut på å forstå fysikken i en tribologisk kontakt, som flater i relativ bevegelse og omhandler fagområdene friksjon, slitasje og smøring. Faget tribologi ligger i grenselandet mellom faststoffmekanikk og hydrodynamikk. Eksempler der kunnskap om tribologi er nødvendig er innen alt fra ski og smøring til oljesmøring og mekanikk der det er om å gjøre å ha minst mulig friksjon til bremser og dekkgrep der det er om å gjøre at friksjonen er størst mulig.
Cupfinalen i fotball for menn 2012

Cupfinalen for menn 2012 var en fotballkamp som ble spilt søndag 25. november 2012 på Ullevaal Stadion og var den siste kampen i Norgesmesterskapet i fotball for menn 2012. Kampen var den 107. cupfinalen for menn og den 70. finalen som har blitt spilt på Ullevaal Stadion.
Tromsø gikk videre etter å ha slått Molde 2-1 hjemme, og Hødd etter å ha slått Brann 3-1 hjemme.
Hødd vant på straffesparkkonkurranse.
Inge Steensland

Andre verdenskrig

Steensland forlot Norge om bord på MB «Sjøgutt» 10. juli 1941 og ankom Sandend 13. juli. Han ble først rekruttert til Kompani Linge, men søkte seg senere over til marinen. Han tjenestegjorde som kadett på flere britiske krigsskip under krigen. Han deltok blant annet om bord på den britiske jageren HMS «Brissenden» under invasjonen av Omaha Beach i Normandie 6. juni 1944.
Han deltok også i Operasjon Polar Bear VI i siste fasen av krigen.

Forretningsmann

Etter andre verdenskrigs slutt fullførte Steensland i 1946 Sjøkrigsskolen. Han begynte som forretningsmann og startet eget skipsmeglerfirma, Inge Steensland AS, i 1960, han opparbeidet etterhvert også betydelige andeler i skipsrederiet Solvang og hans formue ble av tidsskriftet Kapital anslått til å være om lag 1 600 millioner i 2008.
Steensland har gitt navn til Inge Steenslands pris og til en redningsskøyte i Petter C. G. Sundt-klassen. Skøyten med navnet RS «Inge Steensland» ble døpt 30. april 2010.
Inge Steensland var far til forretningskvinnen Anne Merete Steensland.
Kortbølge

Kortbølgen (ofte omtalt som HF av høye frekvenser) omfatter bølgelengder mellom 10 m og 100 m, radiofrekvensene mellom 3 MHz og 30 MHz. Radiosignalene reflekteres av E-lagene (95-150 km) og F-lagene (>150 km) i ionosfæren og kan derfor under gode forhold rekke over flere kontinenter.
De lengre bølgelengdene følger terrenget og jordkrumningen bedre enn de korte. Kortbølgesignaler reflekteres i ionosfæren slik at det blir en sone utenfor dekning av jordbølgen og før refleksjonen fra ionosfæren, der signalene ikke kan høres. Denne sonen kalles skipsonen.
Refleksjonene påvirkes av sola med forskjellig refleksjon dag og natt, og den påvirkes av partikkelstrålingen fra sola. Utbredelsen av kortbølgesignaler er derfor vanskelig å forutsi. De forskjellige frekvensbåndene i kortbølgen har svært forskjellige egenskaper i forhold til utbredelse.
Bølgelengde: 10–100 meter.

Kortbølgekringkasting

Mange nasjoner kringkaster sine programmer på kortbølge. Sendingene rekker i prinsippet over hele verden på en billig måte, men kvaliteten og båndbredden er dårlig, og derfor benyttes ofte som reserve.

Flytrafikk

Kortbølge brukes også innen flytrafikk over hele verden. Som ellers er det mest som reservesamband og flysikkerhet i de tilfeller hvor andre samband bryter sammen.

Skipsradio

Fordi kortbølgeradiosamband kan etableres over hele verden, er dette fortsatt benyttet som reservesamband til sjøs. Valg av frekvensområde innen kortbølgen må baseres på erfaringer med solflekkaktivitet, tid på døgnet og posisjon i forhold til kystradiostasjoner på land. På grunn av den smale båndbredden, ble morsealfabetet ofte benyttet før 1990.
Kystradio Sør, tidligere Rogaland Radio, (kallesignal LGQ (tidl. LGB)) er en kystradiostasjon som ligger på Sola og med anlegg på mellombølge og VHF. Stasjonens kortbølgeavdeling ble lagt ned fra 1. januar 2004.

Privatradio

Kommunikasjonsradio for privatpersoner ifølge LA-, PR27- og CB-radiostandarden bruker kortbølge kring 27 MHz (bølgelangde ca 11 meter).

Amatørradio

For amatørradiotrafikk (ikke-kommersiell trafikk for privatpersoner med radioamatørlisens) brukes kortbølgen på åtte forskjellige frekvensbånd.
Vordingborg slottsruin

Vordingborg slottsruin er restene av den middelalderske kongeborgen Vordingborg slott. Ruinen ligger i Vordingborg på Syd–Sjælland i Danmark. Selve Gåsetårnet ble fredet i 1950.
Vordingborg slott ble grunnlagt av kong Valdemar den store rundt år 1160. Men allerede før dette har det på stedet ligget en stormannsgård. Nyere arkeologiske utgravinger har funnet en del av en kirkegård fra begynnelsen av 1100–tallet. Dengang var det vanlig at kirkene ble bygget i forbindelse med stormannsgårdene og det var sannsynligvis også tilfellet i Vordingborg. 
Man har begrenset kunnskap om kong Valdemars borganlegg. Arkeologiske undersøkelser har vist at det var en ringvoll med en omkransende vollgrav. Selve borgplassen har vært 30 x 40 meter. Det er ikke funnet spor etter faste bygninger fra den eldste borgen. 
Vordingborg ble sentrum for den ekspansive utenrikspolitikken som kong Valdemar og erkebiskop Absalon førte på den sydlige delen av Østersjøkysten. Kongen oppholdt seg gjerne på Vordingborg slott når flåten samlet seg i Grønsund, i Fanefjord eller i viken nedenfor Vordingborg før et tokt. Kulminasjonen ble Arkonas fall og erobringen av Rügen i 1169. Og det var på Vordingborg slott at kongen døde i 1182.

Borgen fornyes

Valdemar den stores Vordingborg ble endret allerede i neste generasjon. Om arbeidet ble startet under Knut VI av Danmark eller Valdemar Seier vet man ikke, men begge konger benyttet ofte Vordingborg til residens og base for hær og flåte. Byggearbeidene menes å ha blitt foretatt fra ca. år 1200. 
Rett nord for borgen ble det bygget en kirke i teglsten, Skt. Andreaskirken. Den gamle randvollen ble sløyfet til fordel for en ringmur oppført av munkesten. Jorden fra randvollen ble benyttet til å heve nivået på borgplassen innenfor muren. 
Langs den sydlige ringmuren ble det på omtrent samme tid oppført et 30 meter langt stenhus. Det er mulig at dette var kongens bolig. 
I århundret etter kong Valdemar Seier ble borgen utvidet flere ganger.

Valdemar Atterdags Vordingborg

Kong Valdemar Atterdag var fra sin overtakelse av tronen langt fra herre over hele Danmark. Store dele av riket var pantsatt til grever i Holsten. Kongen brukte de første årene av sin regjeringstid til å betale de forskjellige panthavere. Vordingborg ble innløst i 1346 for de pengene som Valdemar mottok for at korsridderne Den tyske orden overtok Estland.
Leif Ryvarden

Bibliografi

Bibliografiens omfang og ordning.

Ryvardens populærvitenskapelige publikasjon presenteres her. Han omarbeider og oppdaterer verkene sine jevnlig, derfor er kun de siste utgavene tatt med. Titlene er ordnet kronologisk etter utgivelsesår og ansvarsforhold i oversikten. Se også lenkesamling under "Dokumentene i norske baser". Der kan det sorteres alfabetisk etter tittel og etter utgivelsesår i stigende eller synkende rekkefølge.